钦定古今图书集成/明伦汇编/官常典/第506卷 > 王昭远
## 钦定古今图书集成/明伦汇编/官常典/第506卷 > 王昭远

按《宋史王继升传》：“继升子昭远，形质魁伟，色黑，继升
名之铁山。有膂力，善骑射，少时入山捕鹰鹘，值涧水
暴涨十馀丈，昭远升大树，经宿得免。尝涉河，冰陷二
公傍，共援出之。昭远神色自若，喜与里中恶少游处。
一日，众祀里神，昭远适至，有以博投授之，谓曰：‘汝他
日傥有节钺，试掷以卜之’。昭远一掷，六子皆赤，南游”
京师，事太宗于晋邸，特被亲遇，常呼其“小”字。及即位，
补殿前指挥使，稍迁都知。从征太原，先登，为流矢所
中，血渍甲缕，战益急。会刘继元降，命守城门，籍兵仗。
又从征范阳，多所擒获，超散员指挥使。涪王之迁房
陵也，禁卫诸校杨均、王荣等以依附被谴，独昭远无
所预，太宗以为忠。再迁东四班都虞候，转殿前班都
指挥使，领寰州刺史，改马步军都军头，命乘传镇、定、
高阳关，募兵以备契丹。又为冀州驻泊都监，俄授泽
州团练使、洺州都部署。太宗屡称其能，可备急使。端
拱初，召为殿前都虞候、领勤州防御使。命有司治绫
锦院为公署，掘地得铁若山形，或言此地即铁山故
营，又与昭远幼名合，闻者异之。太宗尝草书纨扇作
古诗赐诸将，意多比讽。其赐，昭远尤加赏遇。二年，领
沙州观察使，再为并代副都部署。至道中，李继迁扰
西鄙，绝灵武粮道，命昭远为灵州路都部署，护二十
五州刍粟，竟达灵武，继迁不敢犯。真宗即位，徙定州
行营都部署。未几，拜保静军节度使，允天雄军都部
署，知府事。咸平二年，移知河阳，数月卒，年五十六。时
车驾在大名，为废朝，赠太尉，谥惠和，中使护葬。昭远
颇知书，性吝啬，所至无善政。母弟昭懿亦事晋邸，至
捧日都虞候。弟昭逊，西京作坊使。初，祖母郭氐尝对
昭远母指昭远曰：“此儿有贵相，他日必至公侯。”指昭
懿曰：“此儿奉钱过二万，不能胜矣。”果皆如其言。